**Berhida Város Polgármestere**

1. *Berhida, Veszprémi u. 1-3.*

*Tel.:88/585-621, Fax: 88/585-620 E-mail: polgarmester@berhida.hu*

**Előterjesztés a Képviselő-testület 2018. február 22-én tartandó ülésére**

**Tárgy:** Polgármester éves szabadságolási tervéről

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban: Kttv.) VII/A. fejezetét, ami „A polgármester, alpolgármester foglalkoztatási jogviszonyára vonatkozó különös rendelkezéseket” szabályozza, az Országgyűlés a 2014. évi LXXXV törvénnyel iktatta be ezt a fejezetet. A módosítás 2014. december 12. napján lépett hatályba. A Kttv. 225/C. § (1) (4) bekezdés a főállású polgármester szabadságának ütemezéséről az alábbiak szerint rendelkezik:

„A főállású polgármester évi huszonöt munkanap alapszabadságra és tizennégy munkanap pótszabadságra jogosult. A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe. Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”

A 2017. évi szabadságot nem vettem igénybe teljes egészében, ki nem adott szabadságom a nyilvántartás szerint 30 nap.

Kérem a Tisztelt Képviselő-testületet, hogy a 2018. évi szabadságom ütemezését az alábbiak szerint fogadja el:

Éves szabadság: 25 nap alapszabadság + 14 nap pótszabadság + 30 nap ki nem vett szabadság = 69 nap

|  |  |
| --- | --- |
| **Hónap** | **2018**  **Terv** |
| Január | 5 |
| Február | - |
| Március | 5 |
| Április | 4 |
| Május | 5 |
| Június | 10 |
| Július | 10 |
| Augusztus | 10 |
| Szeptember | 4 |
| Október | 5 |
| November | 5 |
| December | 6 |
| **Összesen** | **69** |

Pergő Margit

polgármester

**Határozati javaslat**

**…../2018. (II. 22.) Kt. határozat**

a polgármester éves szabadságolási tervéről

Vilonya Község Önkormányzatának Képviselő-testülete megtárgyalta a polgármester éves szabadságolási tervét és a következő döntést hozta:

1. A Képviselő-testület jóváhagyja Pergő Margit polgármester 2018. évi szabadságolási tervét az alábbiak szerint:
2. **Éves szabadság:** **25 nap** alapszabadság + **14 nap** pótszabadság + **30 nap** ki nem adott szabadság = **69 nap**

|  |  |
| --- | --- |
| **Hónap** | **Tervezett napok** |
| Január | 5 |
| Február | - |
| Március | 5 |
| Április | 4 |
| Május | 5 |
| Június | 10 |
| Július | 10 |
| Augusztus | 10 |
| Szeptember | 4 |
| Október | 5 |
| November | 5 |
| December | 6 |

Határidő: 2018. március 01.

Felelős: Nyírő István alpolgármester

Dr. Guti László jegyző